અમુક લોકો ઍરપોર્ટ પર પહોંચતાની સાથે જ રાડારાડ શરૂ કરી દે છે. એકદમ રઘવાયા થઈને કુટુંબનાં સભ્યોને બૂમો પાડતા જ દેખાય. અને એમની જ ધૂનમાં ચાલીને બીજાને સામાન ભરેલી ટ્રોલી પણ ટીચતા હોય છે. અને જો એમની ભરેલી બૅગ ટ્રૉલી પરથી પડી જાય તો એ બૅગને કોઈ રીસાયેલી પાડીને ખેંચતા હોય એ રીતે ખેંચીને પાછી મૂકતા હોય છે. પછી આ બધો સહિયારો ગુસ્સો કાઉન્ટર આગળ જઈને રકઝક કરીને કાઢે ત્યારે જ એમને પરમ શાંતિ મળતી હોય છે.